На основу члана 49. 51. и 53. став 3. Закона о основама својинско-правних односа („Сл.лист СФРЈ), бр.6/80 и 36/90 и „Сл.лист СРЈ“ бр. 29/96 и „Сл.гласник РС“, бр. 115/2005-др.закон) и члана 37. Статута Града Ниша („Службени лист Града Ниша“, бр. 88/2008 и 143/16),

Скупштина града Ниша, на седници од \_\_\_\_\_\_\_\_\_\_\_\_\_\_\_ доноси

ОДЛУКУ

О УТВРЂИВАЊУ ВИСИНЕ НАКНАДЕ ЗА УСТАНОВЉЕЊЕ ПРАВА СЛУЖБЕНОСТИ НА ГРАЂЕВИНСКОМ ЗЕМЉИШТУ У ЈАВНОЈ СВОЈИНИ ГРАДА НИША

**Члан 1.**

Утврђује се висина накнаде за установљење права службености ради изградње линијских инфраструктурних водова на изграђеном грађевинском земљишту у јавној својини Града Ниша, по зонама утврђеним Одлуком о одређивању зона и најопремљеније зоне на територији Града Ниша („Службени лист Града Ниша“ бр. 123/17) и то:

-за грађевинско земљиште у зони 1.у износу динарске противвредности 5,00 евра по метру дужине линијског вода, према званичном средњем курсу евра објављеном од стране Народне банке Србије, на дан плаћања.

-за грађевинско земљиште у зони 2. у износу динарске противвредности 4,60 евра по метру дужине линијског вода, према званичном средњем курсу евра објављеном од стране Народне банке Србије, на дан плаћања.

- за грађевинско земљиште у зони 3. у износу динарске противвредности 4,20 евра по метру дужине линијског вода, према званичном средњем курсу евра објављеном од стране Народне банке Србије, на дан плаћања.

- за грађевинско земљиште у зони 4. у износу динарске противвредности 3,70 евра по метру дужине линијског вода, према званичном средњем курсу евра објављеном од стране Народне банке Србије, на дан плаћања.

- за грађевинско земљиште у зони 5. у износу динарске противвредности 3,30 евра по метру дужине линијског вода, према званичном средњем курсу евра објављеном од стране Народне банке Србије, на дан плаћања.

- за грађевинско земљиште у зони 6. у износу динарске противвредности 2,80 евра по метру дужине линијског вода, према званичном средњем курсу евра објављеном од стране Народне банке Србије, на дан плаћања.

- за грађевинско земљиште у зони 7. у износу динарске противвредности 2,40 евра по метру дужине линијског вода, према званичном средњем курсу евра објављеном од стране Народне банке Србије, на дан плаћања.

- за грађевинско земљиште у зони 7а. у износу динарске противвредности 2,30 евра по метру дужине линијског вода, према званичном средњем курсу евра објављеном од стране Народне банке Србије, на дан плаћања.

- за грађевинско земљиште у зони 7б. у износу динарске противвредности 2,20 евра по метру дужине линијског вода, према званичном средњем курсу евра објављеном од стране Народне банке Србије, на дан плаћања.

- за грађевинско земљиште у зони 8. у износу динарске противвредности 2,10 евра по метру дужине линијског вода, према званичном средњем курсу евра објављеном од стране Народне банке Србије, на дан плаћања.

-за грађевинско земљиште у зони 8а. у износу динарске противвредности 2,00 евра по метру дужине линијског вода, према званичном средњем курсу евра објављеном од стране Народне банке Србије, на дан плаћања“.

Висину накнаде за установљење права службености на неизграђеном грађевинском земљишту у јавној својини Града Ниша процењује и утврђује овлашћени судски вештак односно привредно друштво односно друго правно лице регистровано за обављање вештачења. Трошкове вештачења сноси стицалац права службености.

Изузетно од става 1. и 2. овог члана висина накнаде за установљење права службености у регулацији планираних односно постојећих саобраћајница, и других јавних саобраћајних површина изграђених без одобрења за градњу на грађевинском земљишту у јавној својини Града Ниша утврђује се по зонама у складу са ставом 1. овог члана.

Накнада се плаћа једнократно у року од 15 (петнаест)дана од дана закључења уговора.

Члан 2.

Уговор о установљењу права службености пролаза, којим се ближе уређују међусобни односи поводом конституисања права службености пролаза, по претходно прибављеном правном мишљењу Правобранилаштва Града Ниша, у име Града Ниша закључује Градоначелник односно лице које он писаним путем овласти.

Члан 3.

Обрачун висине накнаде врши и предлог уговора из члана 2. ове Одлуке израђује Секретаријат за имовинско-правне послове.

Члан 4.

Ослобађају се обавезе плаћања накнаде Република Србија и Град Ниш.

Ослобађају се плаћања накнаде и правна лица којима је поверено обављање делатности од општег интереса на основу аката Владе Републике Србије односно утврђено актима Града Ниша, у складу са законом и другим прописима.

Члан 5.

Ступањем на снагу ове Одлуке престаје да важи Одлука о утврђивању висине накнаде за установљење права службенoсти на грађевинском земљишту у јавној својини Града Ниша („Сл.лист Града Ниша“ бр.57/14, 90/15 и 143/16).

Члан 6.

Ова Одлука ступа на снагу осмог дана од дана објављивања у гласилу „Службени лист Града Ниша“.

Број: \_\_\_\_\_\_\_\_\_\_\_\_\_\_\_\_\_\_

У Нишу,\_\_\_\_\_\_\_\_\_2018.године

**СКУПШТИНА ГРАДА НИША**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_\_ Мр Раде Рајковић

О б р а з л о ж е њ е

Чланом 1. став 1. Одлуке о утврђивању висине накнаде за установљење права

службености на грађевинском земљишту у јавној својини града Ниша („Службени лист града Ниша“ бр. 57/2014, 90/2015 и 143/2016 ) предвиђено је да се накнада плаћа по зонама у складу са Одлуком о мерилима за утврђивање накнаде за уређивање грађевинског земљишта („Сл. Лист Града Ниша“ бр. 6/2014, 57/2014, 85/2014 и 102/2014).

Одлука о мерилима за утврђивање накнаде за уређивање грађевинског земљишта („Сл. Лист Града Ниша“ бр. 6/2014, 57/2014, 85/2014 и 102/2014) којом су биле одређене зоне грађевинског земљишта за територију града Ниша од зоне 1. до зоне 8. престала је да важи.

Напред наведене зоне су одређене Одлуком о одређивању зона и најопремљеније зоне на територији Града Ниша („Сл.лист Града Ниша“, бр. 123/17) која поред постојећих зона од зоне 1. до зоне 8. одређује и зону 7а,7б и зону 8а.

Обзиром на наведено указала се потреба за изменом Одлуке о утврђивању висине

накнаде за установљење права службености на грађевинском земљишту у јавној својини града Ниша („Службени лист града Ниша“ бр. 57/2014, 90/2015 и 143/16 ) у чл.1. став 1. тако што се зоне утврђују Одлуком одређивању зона и најопремљеније зоне на територији Града Ниша („Сл.лист Града Ниша“, бр. 123/17), уместо Одлуком о мерилима за утврђивање накнаде за уређивање грађевинског земљишта („Сл. Лист Града Ниша“ бр. 6/2014, 57/2014, 85/2014 и 102/2014 ) која је престала да важи.

Такође се указала потреба за изменом чл.3. предметне Одлуке којим обрачун висине накнаде врши и предлог уговора израђује Секретаријат за имовинско правне послове уместо Управе за имовину и инспекцијске послове.

Одлуком о утврђивању висине накнаде за установљење права службености на

грађевинском земљишту у јавној својини града Ниша („Службени лист града Ниша“ бр. 57/2014, 90/2015 и 143/16 ) у чл.4. став 1. је прописано да се ослобађају обавезе плаћања Република Србија, Град Ниш као и предузећа, установе и друга правна лица чији је оснивач Град Ниш. Обзиром на наведено, а имајући у виду да јавна предузећа и установе стичу добит на тржишту коришћењем ресурса Града Ниша, и да не постоји узајамност у смислу ослобађања Града Ниша од плаћања новчане накнаде од стране предузећа и установа чији је оснивач Град Ниш, оправдано је да наведена правна лица имају обавезу плаћања накнаде за установљење права службености на послужном добру које је у јавној својини Града Ниша.

На основу наведеног, следи да је измена чл.4. став 1.предметне Одлуке, која има за циљ установљење обавезе плаћања накнаде од стране правних лица чији је оснивач Град Ниш оправдана, тако да чл.4. став 1.Одлуке гласи: Ослобађају се обавезе плаћања накнаде Република Србија и Град Ниш.

Имајући у виду напред наведено, као и измене предметне Одлуке које су ступиле на

снагу, и потребу за изменом чл.1.став.1., члана 3. и члана 4. став 1. исте, указала се потреба из разлога економичности и ефикасности да се донесе нова Одлука која садржи све постојеће измене као и измене за којима се указала потреба из напред наведених разлога, а чијим ступањем на снагу ће престати да важи Одлука о утврђивању висине накнаде за установљење права службености на грађевинском земљишту у јавној својини града Ниша („Службени лист града Ниша“ бр. 57/2014, 90/2015 и 143/2016).

СЕКРЕТАР

Анђелија Стаменковић, дипл.правник